Uitdaging – Boeke | Pixie se Pad
Uitdaging – Boeke	June 1, 2014 / nadinecvanstaden	Solank as wat ek kan onthou was ek mal oor boeke. Voor ek self kon lees kon ek nie genoeg kry van stories nie. Ek dink deel daarvan was omdat dit ‘n geleentheid was vir my om tyd saam met my ma te spandeer. Sy het altyd vir my so mooi stem gehad. In latere jare het Trompie en Saartjie en Swart Kat gevolg en in my tienerjare Ettie Bierman en Ena Murray. Ek het gefantasieer oor ‘n vlienier of ‘n dokter wat my voete onder my sou kom uitskop! In Engeland was dit minimum ‘n boek ‘n week, want ek het ‘n 20 minute treinrit gehad werk toe in die oggende en weer 20 minute terug huis toe in die middae. En in die tyd wat ek so desperaat gesoek het vir werk, was die biblioteek die plek waar ek baie van my ure gespandeer het. Die reuk, die atmosfeer, die stilte – daar was net iets wat my gekalmeer het. Hierdie is my boekrak tans. Dit het so swaar geword dat ek boeke moes begin uithaal. My gunsteling skrywers is tans Karin Brynard, Martina Cole, Tony Park, Lesley Pearse, om maar ‘n paar te noem. Intussen het ek ook ‘n Gobii reader gekry vir my verjaarsdag, maar hieraan raak ek nog gewoond. Die punt is – EK IS LIEF VIR BOEKE!!!
Afrikaans, Blog uitdagings	biblioteek, Boeke, Ena Murray	Post navigation
← Dag 2179 – 2184 – Bietjie tydDag 2185 – 2196 – Toe hou ons partytjie →	5 thoughts on “Uitdaging – Boeke”	coetzee2014	June 1, 2014 at 2:17 pm	Is vir my sleg dat ek nou niks meer weet van die huidige skrywers nie, maar mens kan seker nie onbepaald bybly nie. Lekker gelees.
Reply	nadinecvanstaden	June 1, 2014 at 3:45 pm	Ek hou daarvan om by Exclusive books na die top 10 te kyk en gewoonlik ken ek nie die helfte van die skrywers nie. Ek dink meeste boek liefhebbers sal suck kelp om by te bly!
Reply	rondomtaliedraai	June 1, 2014 at 5:10 pm	Aha en daar loer Faye Kellermann uit
Ek het ook baie gelees … nou baie minder want ek lê mos op die internet
Reply	Zeppie	June 2, 2014 at 12:44 pm	Pixie het jy al daai boeke op die boekrak al gelees
Reply	nadinecvanstaden	June 19, 2014 at 7:14 pm	Baie van hulle ja. Maar die besigheidsboeke is Manlief s’n! Gee my eerder ‘n moordstorie vol geheime en verassings.